**Годишен отчет за дейността на Народно читалище „Пробуда-2002” – с. Злокучене през 2019г.**

През изминалата 2019г. Народно читалище „Пробуда-2002”-с.Злокучене продължи да развива дейност в насока постигане на основните си цели, заложени в устава на Читалището и Закона за народните читалища:

**-** Развитие и обогатяване на културния живот, социалната и образователната дейност в с. Злокучене;

**-** Съхранение на обичаи и традиции, характерни за региона и за българския народ като цяло;

**-** Разширяване на знанията на жителите на с. Злокучене и приобщаването им към ценностите и постиженията на науката, изкуството и културата;

**-** Възпитаване и утвърждаване на националното самосъзнание сред населението;

**-** Осигуряване на жителите на с. Злокучене достъп до информация.

За постигане на посочените цели бяха реализирани следните дейности:

**І. Организационни дейности.**

През 2019г. самодейци на Народно читалище „Пробуда-2002” взеха участие в организацията и провеждането на разнообразни социално-културни мероприятия, целящи обогатяване на ценностната система, духовно израстване, повишаване нивото на възпитание и пълноценно уплътняване на свободното време на децата и младите хора в с. Злокучене. Самостоятелно и в сътрудничество с кметството и жителите на с. Злокучене бяха подготвени и проведени различни тържества и ритуали за отбелязване на следните празници:

- Бабинден (21.01.2019г.);

- Сирни Заговезни (18.02.2019г.);

- Освобождението на България (03.03.2019г.);

- Международен ден на жената (08.03.2019г.);

- Великден (28.04-30.04.2018г.);

- Илинден (Празник на с. Злокучене, ….......2019г.);

- Петковден (14.10.2019г.);

- Празник на Свети Иван Рилски (19.10.2019г.);

- Празник на Християнското семейство (21.11.2019г.);

- Никулден (06.12.2019г.);

- Рождество Христово (22.12.2019г.).

**ІІ. Библиотечно – информационни дейности.**

През годината в Народно читалище „Пробуда-2002”, съобразно възможностите, продължи обновяването и обогатяването на библиотечните фондове с книги и други носители на информация, с цел по-пълноценно задоволяване потребностите на жителите на с. Злокучене.

Към настоящия момент библиотечният фонд на Народно читалище „Пробуда-2002” наброява приблизително 5000 тома. В библиотеката са регистрирани общо 35 читателя.

Общият брой на регистрираните посещения в НЧ „Пробуда-2002” през 2019г. е над 1000, в това число са включени такива в библиотеката, спортната и игрална зали на Читалището,

**ІІІ. Художествена самодейност.**

От 2010г. в Народно читалище „Пробуда-2002” функционира самодейна група за автентичен фолклор. Групата се състои от 10 жени и активно участва в разнообразни културни инициативи, провеждани на територията на цялата страна. Основната цел е да се съхраняват и популяризират характерни за региона песни и обичаи, с което да се допринесе за запазване на културното ни наследство.

През изминалата 2019г. самодейците от фолклорната група взеха участие в редица фестивали и празници на общинско, регионално и национално ниво, на които им бяха присъдени отличия, както следва:

- диплом за отлично представяне и диплом за призово II място в конкурсната програма на XIII Международен фолклорен конкурс „Пауталия“ - общ. Кюстендил;

- грамота за участие, плакет и грамота за призово II място в конкурсната програма на III Фолклорен фестивал на инструменталните и танцови групи Раднево 2019;

- благодарствен адрес от ръководството на НЧ „Селска пробуда-1904“, с. Ковачевци за участие в концерт, посветен на народната певица Кремена Станчева;

- грамота за участие и отлично представяне в XXIV Национален фолклорен фестивал Костандово 2019.

В читалището е сформирана също самодейна детска група, която участва в част от празниците на с. Злокучене, представяйки пред жителите и гостите на селото стихотворения, песни и различни скечове.

**ІV. Финансиране.**

През изминалата година Народно читалище „Пробуда-2002” продължи да финансира своята дейност главно със субсидията, отпусната от държавния бюджет, и ограничени/минимални постъпления от членски внос. Средствата са използвани за изплащане на месечното възнаграждение на секретаря на Читалището (50% от минималната работна заплата за страната) и покриване на режийни разходи. С останалите средства са обезпечени изброените по-горе инициативи на Читалището.

**V. Други.**

След анализ на дейността на НЧ „Пробуда-2002” за 2019г. са констатирани следните проблеми:

- размерът на субсидията е крайно недостатъчен за изпълнение на целите на Читалището и ограничава възможностите за стартиране на нови инициативи и дейности;

- ниският бюджет не позволява реализирането на по-сериозни капиталови разходи за обновяване на библиотечни фонд, освежаване и ремонт на помещенията, ползвани от Читалището, обновяване на игралната зала и др.

Дата 20.12.2019г. СЕКРЕТАР НА

с. Злокучене НАРОДНО ЧИТАЛИЩЕ „ПРОБУДА-2002”:

 ........................................................................

 ( Генка Стоименова )

 ПРЕДСЕДАТЕЛ НА

 НАРОДНО ЧИТАЛИЩЕ „ПРОБУДА-2002“:

 …………………………………………

 ( Георги Георгиев )